
Referat fra styremøte i Kulturalliansen 20.11.2019
Tidspunkt:	Tirsdag 20. november 2019 
Sted:		Sentralen, Oslo
Tilstede:  	Åsmund Mæhle, Karl Ole Midtbø, Kai Roger Vatne, Kjetil  Aamann og Kjærsti Gangsø
Forfall:	Tone Østerdal og Liv Annette Nygjerdet

Kaja Langø Aasmoe deltok på deler av møtet.


Sak 37/2019 Godkjenning av innkalling og sakliste
Ingen merknad til innkalling eller sakliste 

Vedtak; Innkalling og sakliste godkjennes.


Sak 38/2019 Godkjenning av protokoll fra møtet 8. oktober 2019
Forslag til protokoll var utsendt og lagt i googledisk før møtet.

Vedtak: Protokoll fra møtet 8.10 godkjennes.


Sak 39/2019 Status økonomi
Kai Roger la fram status for regnskap med prognose ut 2019. Styret ønsker å balanseføre avsettingen fra 2018 (978.976) som opprinnelig var øremerket til utredninger. Styret, og særlig styreleder har hatt merarbeid fordi vi ikke lykkes i å finne aktuell arbeidskraft for å styrke styrets arbeid. Organisasjonene med styremedlemmer bes fakturere for merarbeid innenfor samlet ramme kr 130.000,- 

Vedtak: Avsetting fra tidligere år kr 978.976 overføres 2020, organisasjonene med styremedlemmer og varamedlemmer fakturerer Kulturalliansen for kompensasjon for merarbeid i 2019 tilsvarende 16.250,- pr organisasjon, Styreleders organisasjon fakturerer 32.500,-  


Sak 40/2019 Videre tilnærming for kartlegging av kulturlokaler
Arbeidsgruppa la fram 4 ulike alternativ til løsning. Styret diskuterte ulemper og fordeler og valgte alternativ 4, der vi velger ut 10-15 kommuner som tilbys støtte mot at de forplikter seg til arbeidet innen en satt dato. Styret ga innspill på de utvalgte kommunene, og foreslo alternativ. Styret berømmer også arbeidsgruppas kontakt med generalsekretær i NOKU, noe styret tror vil gi ytterligere kraft i gjennomføring.

Vedtak: Styret går videre med alternativet der vi velger 10-15 kommuner som tilbys betaling mot forpliktelse til å levere innen avtalt dato. Kaja følger opp kommunene med avtaler. 


Sak 41/2019 Bistand til Kulturalliansens styre
Styreleder har lagt ned stor innsats for å finne aktuelle kandidater som kan bistå styret i arbeidet. Arbeidet har resultert i å få utvidet avtalen med Kulturrom (tidligere Musikkutstyrsordningen) til 80% fra 1.12.2019-31-12-2020. Styret ønsker Kaja Langø Aasmoe velkommen til ytterligere samarbeid.

Vedtak; Styret godkjenner å utvide avtalen med Kulturrom til 80% stillingsressurs fra 01.12.2019-1.12.2020. Åsmund følger opp avtalen. 


Sak 42/2019 Ny kulturlov
Kulturalliansen har fått innspill om å sette Kulturloven på dagsorden. Bakgrunnen er i Kulturmeldinga som slår fast at loven skal revideres. KLD har nedsatt en arbeidsgruppe, uten at vi per i dag kjenner tidsplan for arbeidet. Styret diskuterte hvordan saken kan håndteres og går for en åpen debatt på årsmøtet i april. 

Vedtak: Styret sender en henvendelse til KLD om tidsplan for arbeidet. Kulturloven settes på dagsorden på årsmøtet i april. Saken tas opp igjen på neste styremøte. Kaja følger opp. 


Sak 43/2019 Forskning på effekten av frivillig kulturliv
Fortsettelse av sak fra tidligere styremøte der Tone og Kai Roger fikk oppdrag om å ta kontakt med Senter for forskning på sivilsamfunn og frivillig sektor. Møtet skal først og fremst skape dialog, men styret diskuterte også hvilke problemstillinger vi ønsker å løfte. Ketil deltar på møtet om det er praktisk mulig. 
· Det frivillige kulturlivets innvirkning på folkehelse?
· Bidrar deltakelse i frivillige kulturlivet til en bedre verden?
· Har deltakelse i det frivillige kulturlivet en egenverdi?
· Det frivillige kulturorganisasjonenes åpenhet og inkludering, fungerer det i praksis? 

Vedtak: Styret ber Kaja følge opp saken med å etablere kontakt og finne aktuelle møtedatoer.


Sak 44/2019 Utredning av hvordan driftsstøtten har utviklet seg
Åsmund har fått i havn en muntlig avtale med Mette Vårdal i firmaet Kultivator om å gjøre et utredningsarbeid for utvikling av driftsstøtte til de nasjonale kulturorganisasjonene de siste 20 årene. Arbeidet innbefatter hvor tilskuddene kommer fra, utvikling av antall søkere og utvikling for de ulike typene organisasjoner. Arbeidet forutsetter en spørreundersøkelse til våre medlemsorganisasjoner. Arbeidet skal fortrinnsvis ferdigstilles til årsmøtet 2020, og innenfor en ramme på 100.000,-

Vedtak: Styret godkjenner rammene for å utarbeide avtale med Kultivator. Kjærsti følger opp saken. 


Sak 45/2019 Medlemsmøtet 20. november
Styret berømmer styreleder for godt arbeid med program. Særdeles bra at statssekretær Frida Blomgren har meldt sin deltakelse.

Vedtak: Medlemsmøtet gjennomføres etter utsendt plan. 

